בנקודה זו הסרט חוזר להווה, הגמדים מאפשרים מאפשרים לנסיך לקחת את שלגיה וארונה למקום ראוי, תוך כדיי שהארון מועבר הוא נופל בטעות מהעגלה עקב סופת שלגים, מה שגורם לחתיכת התפוח המורעל לצאת מגרונה של שלגיה והיא מתעוררת, הנסיך המוקסם משלגיה מציע לה להנישא לו והיא מסכימה.
לוטק סיריוס
לוטק סיריוס (בגרמנית: Lotec Sirius) היא מכונית-על, בתצורת מכונית ספורט, מתוצרת יצרן מכוניות הספורט הגרמני Lotec אשר יוצרה בין השנים 2004 – 2009 בגרמניה.
Lift Off
Lift Off הוא סינגל שהוקלט על ידי הראפרים האמריקאים ג'יי זי וקניה וסט, בשיתוף הזמרת האמריקאית ביונסה, מתוך אלבומם המשותף, Watch the Throne. השיר יצא לאור ב-23 באוגוסט 2011, על ידי חברות התקליטים רוק-א-פלה רקורדס, רוק ניישן ודאף ג'אם, כסינגל השלישי מתוך האלבום.
רקע וכתיבה.
השיר נכתב על ידי ג'יי זי, קניה וסט, ג'ף באסקר, מייק דין, ברונו מארס וסיל, והופק על ידי וסט, באסקר ודין. השיר הוקלט בסידני שבאוסטרליה. בתחילת מאי 2011, הופצה שמועה כי ברונו מארס הקליט שירה לשיר יחד עם ביונסה וכי השיר ייצא כסינגל הראשי מתוך אלבומם של ג'יי זי וווסט, Watch the Throne. עם זאת, מארס לא הופיע בשיר וביונסה שרה מספר שורות במהלך הפזמון במקום, ומארס קיבל קרדיט כחלק מכותבי השיר.
השיר נשלח לתחנות הרדיו האורבני העכשווי בארצות הברית ב-23 באוגוסט 2011, כסינגל הראשי מתוך האלבום. על פי מספר אמצעי תקשורת, השיר היה פופולרי מאוד בטוויטר וברחבי האינטרנט.
אלטשולר שחם גמל ופנסיה
אלדר קושטה
אלדר ואנדר סוזה דה אזוודו א קושטה (בפורטוגזית: Hélder Wander Sousa de Azevedo e Costa; נולד ב-12 בינואר 1994) הוא כדורגלן פורטוגלי-אנגולי, המשחק בעמדות הקשר ההתקפי בקבוצת אל-איתיחאד מליגת העל הסעודית, בהשאלה מלידס יונייטד, ובנבחרת אנגולה.
קושטה החל לשחק בבנפיקה ליסבון, אך השתתף במשחק אחד בלבד בקבוצה הבוגרת, במסגרת גביע הליגה, ובילה את רוב הקריירה שלו במדי קבוצות מחוץ לארצו, דפורטיבו לה קורוניה מהלה ליגה ומונקו מליג 1, ולאחר מכן החל לשחק באנגליה, תחילה בוולברהמפטון וונדררס ולאחריה במדי לידס יונייטד, עמה זכה להעפיל בסוף עונת 2019/2020 לפרמייר ליג ולזכות באליפות הצ'מפיונשיפ.
קושטה השתתף בכל הנבחרות הצעירות של פורטוגל, החל מהנבחרת עד גיל 16, והגיע עד לנבחרת הבוגרת. מכיוון ששותף רק במשחק ידידות במדי פורטוגל היה קושטה יכול לעבור לייצג את ארץ הולדתו, אנגולה, וב-2021 הצטרף לסגל הנבחרת שלה.
קריירת מועדונים.
בנפיקה ליסבון.
ב-11 באוגוסט 2012 ערך קושטה את הופעת הבכורה שלו במדי בנפיקה ב', קבוצת המילואים של בנפיקה ליסבון, בליגה השנייה, במשחק נגד בראגה ב', במהלכו שיחק 72 דקות כשחקן כנף.
את שער הבכורה שלו הבקיע קושטה ב-23 באוגוסט 2013 בניצחון הביתי 0–3 על פורטימוננסה, הראשון מתוך שמונה בעונת 2013/2014, כולל שער בניצחון 3–4 על אוליביירנסה, בו אף הורחק בכרטיס אדום.
ב-25 בינואר 2014 שיחק קושטה לראשונה במדי הקבוצה הראשונה של בנפיקה, במשחק שנערך באצטדיון האור כנגד ז'יל ויסנטה, כאשר החליף את מיראלם סולימאני ב-13 הדקות האחרונות בניצחון 0–1 במסגרת הסיבוב השלישי של גביע הליגה. קושטה לא שותף בהמשך המפעל, בו זכתה בנפיקה לבסוף, וב-5 בנובמבר אותה שנה הבקיע שלושער בניצחון הביתי של קבוצת המילואים של בנפיקה 1–5 על אולהאננסה, במסגרת הליגה השנייה.
השאלה לדפורטיבו לה קורוניה.
ב-10 בינואר 2015 הושאל קושטה לקבוצת דפורטיבו לה קורוניה מליגת העל הספרדית עד לתום העונה. קושטה לקח חלק בשישה משחקים במדי דפורטיבו, כאשר בכולם שותף כמחליף.
השאלה למונקו.
ב-15 ביולי 2015 הצטרף קושטה למועדון הכדורגל של מונקו בהשאלה לעונה אחת, כאשר בקבוצה הוחתמו גם חבריו לבנפיקה, איוון קוואליארו וברנרדו סילבה. קושטה הבקיע את שער הראשון במונקו ב-8 בנובמבר, במשחק החוץ שהסתיים בהפסד 3–1 לבורדו. קוסטה היה אחראי לבישול שער הבכורה של קיליאן מבאפה בליגה, במשחק בו ניצחה מונקו את טרואה בתוצאה 1–3 ב-26 בפברואר 2016, ובכך הפך לשחקן הצעיר ביותר שכבש שער בתולדות הקבוצה.
במהלך עונת 2015/2016 שיחק קושטה 26 משחקים והבקיע חמישה שערים בכל המסגרות עבור מונקו, כאשר הוא מתחרה על מקום בהרכב מול ברנרדו סילבה, תומא למאר וקיליאן מבאפה.
וולברהמפטון וונדררס.
ב-29 ביולי 2016 עבר קושטה בהשאלה לעונה אחת לוולברהמפטון וונדררס מהצ'מפיונשיפ, שם ערך את הופעת הבכורה כמחליף ב-6 באוגוסט בתיקו 2-2 מול רות'רהאם יונייטד. הוא הבקיע את שער הבכורה שלו עבור המועדון ובישל את השער השני בניצחון 1–2 במסגרת גביע הליגה ב-23 באוגוסט מול קיימברידג' יונייטד. קושטה הבקיע את שער הליגה הראשון שלו בניצחון 0–2 מול ניוקאסל יונייטד במשחק שהתקיים בסנט ג'יימס פארק ב-17 בספטמבר, לפני שהבקיע שוב בתיקו 1-1 בדרבי של המידלנדס מול אסטון וילה שהתקיים ב-15 באוקטובר בווילה פארק. קושטה זכה לשבחים גם על הופעתו מול ליברפול במסגרת הגביע האנגלי, כאשר וולברהמפטון חוללו הפתעה כשניצחו 1–2 באנפילד, כשקושטה אחראי לבישול שני השערים לקבוצתו.
ב-30 בינואר 2017 חתם קושטה על חוזה קבוע לארבע וחצי שנים בוולברהמפטון, לאחר שנרכש מבנפיקה תמורת 13 מיליון ליש"ט, סכום שהיווה את שיא ההעברות של וולברהמפטון בכל הזמנים. לאחר שהבקיע 12 שערים ובישל שמונה בכל המסגרות בעונתו הראשונה במועדון, זכה קושטה בתואר שחקן העונה של המועדון לעונת 17–2016, וזכה בנוסף בתואר שחקן השנה על פי בחירת השחקנים, ובשער הניצחון של העונה עבור המיומנות שהפגין בשער שכבש מול קארדיף סיטי.
קושטה הבקיע את שערו הראשון לעונת 18–2017 בניצחון 1–4 מול לידס יונייטד ב-22 בנובמבר 2017. בתום העונה העפילה וולברהמפטון לפרמייר ליג כשקושטה תורם במהלכה חמישה שערים ושישה בישולים.
קושטה ערך את הופעת הבכורה בפרמייר ליג ב-11 באוגוסט 2018 במשחק פתיחת העונה של וולברהמפטון שהסתיים בתיקו 2-2 מול אברטון, והבקיע את שערו הראשון ב-28 באוגוסט בניצחון 0–2 מול שפילד ונסדיי במסגרת גביע הליגה. קושטה הבקיע את שערו הראשון בליגה בניצחון קבוצתו 1–3 מול טוטנהאם במשחק שנערך באצטדיון ומבלי ב-29 בדצמבר. הוא ערך 31 הופעות עבור וולברהמפטון בכל המסגרות בעונת 19–2018 כשהוא מסייע לקבוצתו לסיים את העונה במקום השביעי שהקנה לה השתתפות בליגה האירופית.
לידס יונייטד.
ב-3 ביולי 2019 עבר קושטה בהשאלה ללידס יונייטד מהצ'מפיונשיפ לעונת 2019/2020. העסקה הייתה עתידה להפוך לקבועה ביולי 2020 עם חוזה לארבע עונות עבור סכום מוערך של 15 מיליון פאונד. קושטה קיבל את החולצה מספר 17, והפך לשחקן הראשון בלידס מאז 2014 שלובש מספר זה לאחר שהבעלים הקודמים של המועדון, מאסימו צ'לינו האיטלקי, אסר על השימוש בו בשל אמונה תפלה שלו הנוגעת למספר זה. קושטה ערך את הופעת הבכורה במועדון ב-4 באוגוסט במשחק פתיחת העונה בו ניצחה לידס 1–3 את בריסטול סיטי, ופתח לראשונה בהרכב ב-13 באוגוסט במסגרת גביע הליגה מול סלפורד סיטי, במהלכו בישל פעמיים.
קושטה הבקיע את שערו הראשון עבור המועדון ב-27 באוגוסט במשחקה של לידס בגביע הליגה מול סטוק סיטי. שער השוויון שהבקיע שלח את המשחק לבעיטות עונשין לאחר שהסתיים בתיקו 2-2. קושטה כבש גם את בעיטת העונשין כשבסיום הפסידה לידס בתוצאה 4–5. קושטה הבקיע את שער הליגה הראשון שלו במדי לידס ב-30 בנובמבר, בניצחון 0–4 על מידלסבורו.
ב-7 ביולי 2020 חתם קושטה על חוזה לארבע שנים בלידס. לאחר שליגות הכדורגל באנגליה הופסקו במרץ 2020 עקב התפרצות נגיף הקורונה, חודשה העונה במהלך חודש יוני באופן מוצלח עבור לידס, וקושטה העפיל עם המועדון לפרמייר ליג, כשהקבוצה זוכה בנוסף בתואר אלופת הצ'מפיונשיפ לעונת 20–2019.
השאלה לוולנסיה.
ב-31 באוגוסט 2021 הושאל קושטה לוולנסיה מהלה ליגה עד לסיום עונת 2021/2022. ב-19 בספטמבר ערך קושטה את הופעת הבכורה שלו בקבוצה, כאשר נכנס כמחליף בדקה ה-79 במשחק ההפסד 1–2 לריאל מדריד.
השאלה לאל-איתיחאד.
ב-7 באוגוסט 2022 עבר קושטה בהשאלה לקבוצת אל-איתיחאד מליגת העל הסעודית עד לסיום העונה.
קריירה בינלאומית.
יליד אנגולה, קושטה ייצג את פורטוגל ברמה הבינלאומית. הוא שיחק עבורה בטורניר אליפות אירופה 2013 מתחת לגיל 19 שנערך בליטא, ועל אף העובדה שלא הבקיע עבור הנבחרת שהגיעה לחצי הגמר הוא נכלל בנבחרת הטורניר.
קושטה ייצג את פורטוגל גם בטורניר טולון, לנבחרות עד גיל 23, שהתקיים ב-2014.
קושטה זומן לראשונה לסגל נבחרת פורטוגל לפני טורניר ליגת האומות 2018/2019 באוקטובר 2018. הוא ערך את הופעת הבכורה בנבחרת הבוגרת במשחק ידידות מול נבחרת סקוטלנד שהתקיים בהאמפדן פארק ב-14 באוקטובר 2018, משחק בו ניצחה נבחרת פורטוגל 1–3 כאשר קושטה כובש את השער הראשון. נבחרת פורטוגל זכתה בטורניר ליגת האומות 2018/2019 כשניצחה בגמר את נבחרת הולנד. קושטה לא שותף במשחקי חצי הגמר והגמר.
ב-16 במרץ 2021, זומן לסגל נבחרת אנגולה לקראת מוקדמות גביע אפריקה לאומות 2021. ב-12 בנובמבר ערך קושטה את הופעת הבכורה וגם הבקיע את שערו הראשון בנבחרת אנגולה בתיקו הביתי 2-2 מול מצרים, במסגרת משחקי מוקדמות מונדיאל 2022.
סגנון משחק.
קושטה יכול לשחק בעמדת שחקן כנף בשני צדי המגרש, וכמו כן יכול לשמש כחלוץ. הוא ידוע בשל כישורי המשחק שלו, קצב משחקו, ערמומיות ויצירתיות.
סטטיסטיקה.
מעודכן ל-26 באוגוסט 2022
תהליך ציפוי על ידי התזת אבקות מתכת הניתנות לשחיקה
ציפוי על ידי התזת אבקות מתכת הניתנות לשחיקה מיועד לתהליך גימור של פני שטח בחלקים העומדים בשחיקה כמו בוכנה וצילינדר במנוע.
הקדמה.